REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

KLASA: 100-01/19-01/03

URBROJ: 2112-01-30-40-1-19-03

Delnice, 12. lipnja 2019. godine

Na temelju članka 93. stavka 1., a u vezi s člankom 87. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11 i 04/18), članka 48. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15 i 123/17), članka 60. Statuta Grada Delnica (“Službene novine Primorsko-goranske županije” 28/09, 41/09, 11/13, 20/13-pročišćeni tekst, 06/15, „Službene novine Grada Delnica“ 01/18, 03/18-pročišćeni tekst i 09/18), **Gradonačelnik** Grada Delnica **donosi**

**PLAN PRIJEMA**

**na stručno osposobljavanje bez zasnivanja radnog odnosa**

u JUO Grada Delnica u 2019 . godini

**Članak 1.**

Ovaj Plan donosi se za Jedinstveni upravni odjel Grada Delnica (u nastavku: JUO).

Plan prijema na stručno osposobljavanje bez zasnivanja radnog odnos u JUO-o Grada Delnica u 2019. godini (u nastavku: Plan prijma) je kratkoročni plan.

Plan prijema utvrđen je na prijedlog pročelnice JUO-a i planiranih sredstava za prijem osoba na stručno osposobljavanje bez zasnivanja radnog odnosa utvrđenih Proračunom Grada Delnica za 2019. godinu.

**Članak 2.**

Na stručno osposobljavanje bez zasnivanja radnog odnosa planira se u 2019. godini prijem jedne (1) osobe.

Potreban stupanj obrazovanja kao i struke koje moraju ispunjavati osobe utvrđeni su u Tablici koja je sastavni dio ovog Plana.

**Članak 3.**

Ovo stručno osposobljavanje za rad podrazumijeva stručnu izobrazbu polaznika kroz praktični rad i učenje za samostalno obavljanje poslova struke što prije svega uključuje praćenje stručnog osposobljavanja od strane mentora.

Prijem osoba na stručno osposobljavanje bez zasnivanja radnog odnosa provodi se u okviru mjere Hrvatskog zavoda za zapošljavanje (u daljnjem tekstu: HZZZ), „**Rad i staž i prijevoz**“– stručno osposobljavanje za rad bez zasnivanja radnog odnosa te sukladno aktima kojima se regulira radni odnos službenika JUO-a Grada Delnica.

**Članak 4.**

Ovaj Plan prijema stupa na snagu danom donošenja i objaviti će se na WEB stranici grada.

**Gradonačelnik**

***Ivica Knežević, dipl.iur.***

**D. PLAN PRIJEMA**

**na stručno osposobljavanje bez zasnivanja radnog odnosa**

u JUO Grada Delnica u 2019. godini

|  |  |  |
| --- | --- | --- |
| NAZIV RADNOG MJESTA | STUPANJ OBRAZOVANJA I STRUKA POLAZNIKA STRUČNOG OSPOSOBLJAVANJA | BROJ POLAZNIKA STRUČNOG OSPOBLJAVANJA |
| Tajnica gradonačelnika | **Srednja** stručna **sprema** (SSS) upravnog, ekonomskog ili drugog društvenog smjera | 1. |

**UKUPNO: 1.**